Nr. L 318/74 12. 12. 94 De Europæiske Fællesskabers Tidende RÅDETS FORORDNING (EF) Nr. 2477/94 af 23. november 1994 om midlertidig suspension af de autonome satser i den fælles toldtarif for en række varer bestemt til brug ved bygning, vedligeholdelse og reparation af luftfartøjer RÅDET FOR DEN EUROPÆISKE UNION HAR — under henvisning til traktaten om oprettelse af Det Euro- pæiske Fællesskab, særlig artikel 28, under henvisning til forslag fra Kommissionen, og ud fra følgende betragtninger: - Der er for tiden en utilstrækkclig eller ingen produktion i Fællesskabet af de i denne forordning omhandlede varer, og producenterne kan således ikke tilfredsstille behovet i Fællesskabets forarbejdningsindustrier; det er i Fællesskabets interesse, at de autonome satser i den fælles toldtarif for disse varer suspenderes fuldstæn- digt; suspensionen af disse autonome toldsatser skal bestem- mes af Fællesskabet; under hensyn til de vanskeligheder, der er forbundet med på kort sigt at vurdere udviklingen i den økonomiske situation inden for de pågældende sektorer med sikker- hed, bør disse suspensionsforanstaltninger kun være midlertidige, idet deres gyldighedsperiode fastsættes under hensyn til fællesskabsproduktionens interesser — UDSTEDT FØLGENDE FORORDNING: Artikel 1 De autonome satser i den fælles toldtarif suspenderes fra 1. januar til 31. december 1995 helt for de varer, der er anført i bilaget, for så vidt der er tale om varer, som på betingelser fastsat af de kompetente myndigheder er bestemt til at anvendes til bygning, vedligeholdelse eller reparation af luftfartøjer. Artikel 2 Denne forordning træder i kraft den 1. januar 1995. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 23. november 1994. På Rådets vegne J. BORCHERT Formand